**Анализ на решението на задача**

**СМЕСВАНЕ**

Програмата прочита в масива a[] елементите на редицата на Фют. След това започва да чете последователно елементите на редиците на Ян Бибиян. Използват се три масива b1[], b2[] и bb[], всеки с максимална размерност, равна на най-голямото число, което се среща в редиците. Това число според ограниченията на задачата е 30 000.

След обработката на всичките редици на Ян Бибиян, в bb[v] се получава броя на редиците, в които има стойност v, В b1[v] се получава номера на първата поред редица в която се среща стойността v и в b2[v] се получава номера на последната поред редица в която се среща стойността v.

Следва обработката на заявките. За всяка заявка според номера v на елемента в редицата на Фют се намира стойността на този елемент w=a[v] и се отпечатват b1[w], b2[w] и bb[w].

*Автор:* *Емил Келеведжиев*